**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 2524**

**दिनांक 08 अगस्‍त, 2018**

**हिमाचल प्रदेश में ग्रीनफील्ड पेट्रोलियम टर्मिनल**

**2524. श्रीमती विप्लव ठाकुरः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) हिमाचल प्रदेश के उना जिले के पेखुबेला गांव में ग्रीनफील्ड पेट्रोलियम टर्मिनल की वर्तमान स्थिति क्या है;

(ख) क्या केन्द्रीय सरकार इस परियोजना के जरिए लद्दाख क्षेत्र में पेट्रोलियम उत्पादों की आपूर्ति का विचार रखती है;

(ग) यदि हां, तो क्या सरकार इस उद्देश्य की पूर्ति के लिए रोहतांग और जोजिला दर्रों से होते हुए लद्दाख तक पाइपलाइन बिछाने का विचार रखती है; और

(घ) यदि हां, तो तत्संबंधी ब्यौरा क्या है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क): इंडियन ऑयल कार्पोरेशन लि0 (आईओसीएल) ने बताया है कि हिमाचल प्रदेश के ऊना जिले में उनके पेट्रोलियम टर्मिनल का निर्माण कार्य पहले ही शुरू हो चुका है।

(ख): जी हां।

(ग) और (घ): इस चरण में रोहतांग और जोजिला दर्रों से होते हुए लद्दाख तक पाइपलाइन बिछाने का कोई प्रस्‍ताव नहीं है।

\*\*\*\*